རང་ངོས་དང་གཞན་བརྒྱུད་གང་རུང་ནས་རོགས་སྐྱོར་བྱས་མྱོང་བ་དག་ལས་རྒྱ་སྟིག་ཟེར་བ་ཞིག་ཡོད།དང་ཐོག་རང་ཁ་མ་སོས་བར་རེ་ཞིག་རྐུ་བྱས།དེ་ནས་གཞན་ཚབ་ཏུ་ཕྱུགས་ཟོག་གི་སྲོག་བཅད་ནས་ཤན་པའི་ལས་བསྒྲུབས་ཏེ་རང་ཁ་གསོས།མགོ་ན་ཁང་པ་ཙམ་ཡང་མེད་པའི་དབུལ་ཕོངས་ཀྱི་འཚོ་བའི་སྟེང་གློ་བའི་གཅོང་ནད་ཀྱིས་གཟིར་ཏེ་ལོ་གཉིས་ཙམ་ལ་མལ་སར་ལྷུང་ནས་ཆུང་མ་དང་བུ་ཕྲུག་ལྔ་བོས་ཀྱང་ཞོར་དུ་སྡུག་བསྔལ་བསམ་གྱིས་མི་ཁྱབ་པ་མྱངས།གནས་ཚུལ་དེ་གོ་དུས་ཁོ་རང་ཡང་སྐྱོ་གདུང་ཆེན་པོ་སྐྱེས་ཤིང་སེམས་ཤུགས་ཆེན་པོས་གཞུང་དང་སྒེར་གཉིས་ཀར་གནས་ཚུལ་ཇི་བཞིན་ཏུ་ཡར་ཞུ་བྱས་ཤིང་འབྲེལ་བ་གང་མང་བརྒྱུད་མཐར་རྫོང་ཨུ་ཡོན་དང་རྫོང་གི་ལས་བྱེད་པ།ད་དུང་གངས་ལྷ་མེ་ཏོག་ཐེབས་རྩ་ཚོགས་པ་སོགས་ཀྱིས་བྱང་སེམས་ཀྱི་གཤོག་པ་བརྐྱངས་ནས་མ་དངུལ་སྒོར་ཁྲིལྷག་གི་ཞལ་འདེབས་གནང་ནས་རྒྱ་སྟིག་ཁོ་རང་ཁྲིན་ཏུའུ་རུ་ཟླ་གསུམ་བཞི་ཞིག་གི་རིང་ནད་བཅོས་བྱས་མཐར་ནད་གཞིའི་སྡུག་བསྔལ་ལས་ཡོངས་སུ་གྲོལ།དེ་མིན་རྒྱ་སྟིག་ཚང་ལ་མགོ་རུ་ཁང་པ་དང་སྒོ་རུ་ཕྱུགས་ཟོག་སོགས་སྒྲིག་རོགས་བྱས་པ་མ་ཟད་བུ་ཕྲུག་ལྔ་བོའང་སློབ་གྲྭར་བསྐྱལ།དེར་མ་ཟད་གངས་ལྷ་མེ་ཏོག་ཐེབས་རྩ་ཚོགས་པ་དང་སྤྱི་ཚོགས་ཀྱི་རིགས་སོ་སོའི་བྱམས་སྙིང་རྗེ་ཅན་གྱི་མི་སྣའི་རོགས་སྐྱོར་འོག་སྒལ་ཚིགས་གསེག་པའི་ནད་པ་སྐྱིད་འཚོ་ལ་སྒོར་ཁྲིལྷག་གི་ཞབས་འདེབས་གནང་ནས་གཤག་བཅོས་ཐུབ་པ་སོགས་གཞི་རིམ་འགོ་ཁྲིད་ཅིག་གིས་བསྒྲུབ་དགོས་པ་ཐམས་ཅད་ཕྲག་ཏུ་བླངས་ཏེ་མང་ཚོགས་ཀྱི་མིག་ནང་གི་འགོ་ཁྲིད་བཟང་པོ་ཞིག་ཏུ་ཆགས་ཡོད།